Aplysia

***Aplysia*** é un xénero de moluscos gasterópodos da subclase dos heterobranquios, infraclase dos eutineuros, orde dos aplisíidos, que é o tipo da familia dos aplisíidos, que agrupa ás chamadas borrachas (un tipo de lesmas de mar), que habitan en todos os mares do globo.

## Taxonomía 
### Descrición 
O xénero foi descrito en 1767 por Linneo, na 12ª edición do seu *Systema naturae*.  

### Sinónimos 
Ademais de polo seu nome actualmente válido, o xénero coñeceuse polos sinónimos:

O tamaño destes fitófagos bentónicos é bastante grande en comparación coa maioría dos moluscos. 

Pastan en zonas mareais e submareais de augas tropicais e subtopicais, principalmente na rexión Indo-pacífica (23 especies), pero tamén se encontran no océano Atlántico (12 especies, cunhas poucas no Mediterráneo).

Son hermafroditas e fan cópulas cruzadas de dous individuos, nas que cada un deles emprega sucesivamente un ou o outro dos seus sexos.

Cando son ameazados, liberan nubes de **tinta** ou **borra** para dificultar a visión do atacante. 

Baixo a dirección de Eric R. Kandel, este xénero foi estudado como organismo modelo en neurobioloxía, porque a liberación de tinta é unha resposta mediada por sinapses eléctricas, que permiten que varias neuronas disparen de maneira sincronizada. 

Esta rápida resposta neural é importante para que o animal reaccione fuxindo.

## En  Galicia 
En Galicia viven tres especies deste xénero:
* *Aplysia punctata* (Cuvier, 1803), a máis común, de coloración variábel, parda avermellada escura nos individuos novos e parda verdosa escura, ás veces con puntos albrancazados, nos individuos vellos, e outras dúas especies do mesmo xénero, máis escasas, 
* *A. fasciata* (Poiret, 1798), de cor escura cos bordos dos parápodos avermellados, e a máis rara, 
* *A. depilans* (Gmelin), 1791, que segrega un líquido de aspecto leitoso, non violeta, como as dúas anteriores.

## Galería 

Aplysia californica NHGRI-79108.jpg|*Aplysia californica*
Sea hare, Aplysia dactylomela, 14 04 2009 4-47pm.jpg|*Aplysia dactylomela*
Aplysia depilans01.jpg|*Aplysia depilans*
Black sea hare Povoa de Varzim.JPG|*Aplysia fasciata*
Aplysia gigantea.jpg|*Aplysia gigantea*
Aplysia kurodai.jpg|*Aplysia kurodai*
Aplysia juliana, Osezaki.jpg|*Aplysia juliana*
Aplysia oculifera.jpg|*Aplysia oculifera*
Aplysia parvula Guilding in Moerch, 1863.jpg|*Aplysia parvula*
Aplysia punctata.jpg|*Aplysia punctata*
Black Sea Hare - San Pedro, CA - April, 2011 - K C Gass photo.jpg|*Aplysia vaccaria*

## Notas 
## Véxase tamén 
### Bibliografía 
* D'Ancona, U. (1972): *Tratado de Zoología*. 2 vols. Barcelona: Ed. Labor, pp.&nbsp;744–745.
* Grassé, P.-P.; R.-A. Poisson e O. Tuzet (1976): *Zoología. 1. Invertebrados*. Barcelona: Ed. Toray-Masson. ISBN 84-311-0200-4, pp.&nbsp;410–415.
* Míguez, R., González, C. e García Álvarez, O. (1996): *Guía ecolóxica do litoral galego*. Vigo: Edicións Xerais de Galicia. ISBN 84-7507-973-3.
* Remane, A., Storch, V. e Welsch, U. (1980): *Zoología sistemática*. Barcelona: Ed. Omega. ISBN 84-282-0608-2, pp.&nbsp;145–146.
* Rolán, E. (1993): Guía ecolóxica das cunchas e moluscos de Galicia. Vigo: Edicións Xerais de Galicia. ISBN 84-7507-698-X.
* Rolán, E. (1983): *Moluscos de la ría de Vigo. I Gasterópodos. Thalassas. Revista de ciencias del mar*, Vol. 1, Nº 1 Anexo 1. ISBN 84-3089-578-4.
* Rolán, E. e J. Otro-Schmith (1996): *Guía dos moluscos de Galicia*. Vigo: Editorial Galaxia, S. A. ISBN 84-8288-072-1.

### Outros artigos 
* Borrachas
* Lista de gasterópodos de Galicia

### Ligazóns externas 
* MondoMarino.net - Fotos